অভিযোগ উঠেছে,এই ঘটনায় জাপা নেতাদের মধ্যে ৮ লাখ টাকায় আপোষরফা হয়েছে। নাম প্রকাশ না করার শর্তে জেলা জাতীয় পার্টির কয়েকজন নেতা জানান, জেলা জাতীয় পার্টির কতিপয় নেতা এমপি বদির কাছ থেকে মোটা অংকের  টাকা নিয়ে নীরব ভূমিকা পালন করছেন।  তবে জেলা জাতীয় পার্টির সাধারণ সম্পাদক এডভোকেট মোহাম্মদ তারেক অর্থগ্রহণের অভিযোগ অস্বীকার করে বলেছেন, ঘটনা সরেজমিন তদন্তের জন্য জাপার ৪ জন ও আওয়ামীলীগের ৪ জনসহ মোট ৮ জনের সমন্বয়ে একটি কমিটি গঠন করা হয়েছে। কমিটির সদস্যরা কাল বুধবার টেকনাফের শাপলাপুর পরিদর্শনে যাবেন। এরপর পরবর্তী সিদ্ধান্ত গ্রহণ করা হবে।  অপরদিকে আহত শিক ও টেকনাফ জাতীয় পার্টির নেতা আবুল মনজুর কক্সবাজার জেলা সদর হাসপাতালে চিকিৎসাধীন রয়েছে।  উল্লেখ্য, টেকনাফের বাহারছড়া ইউনিয়ন ওলামা লীগের সভাপতি  মাওলানা আজিজউদ্দিন তার দলবল নিয়ে রবিবার সকাল সাড়ে ৯টার দিকে শামলাপুর উচ্চ বিদ্যালয়ের খেলার মাঠ দখল করতে গেলে প্রধান শিক মাষ্টার মনজুর আলম ও ইউনিয়ন আওয়ামীলীগ সভাপতি সাইফুল্লাহ কোম্পানীসহ এলাকার গণ্যমান্য ব্যক্তিবর্গ জবর দখলবাজদের বাধা দেন। এসময় স্থানীয় পুলিশ ফাঁড়ির পুলিশ সদস্যরাও জবর দখলবাজদের বাধা দেয়। পরে ঘটনাটি মীমাংসা করে দেওয়ার কথা বলে প্রধান শিক মাষ্টার মনজুর আলম ও ইউনিয়ন আওয়ামীলীগ সভাপতি সাইফুল্লাহ কোম্পানীসহ এলাকার গণ্যমান্য ব্যক্তিবর্গদের ডেকে টেকনাফের একটি হোটেলের ছাদে নিয়ে গিয়ে এমপি বদি নিজ হাতে  মাষ্টার মনজুর আলমকে বেধড়ক মারধর শুরু করেন। এসময় বাধা দিতে গিয়ে এমপি বদি ও তার লোকজনের হাতে নাজেহাল হন খোদ আওয়ামীলীগ নেতা সাইফুল্লাহ কোম্পানীও। প্রায় পৌনে এক ঘন্টা ধরে মারধরের পর মাষ্টার মনজুর আলমকে তুলে দেওয়া হয় পুলিশের হাতে। পরে চাপের মুখে রবিবার রাত সাড়ে ৮টার দিকে ছেড়ে দেয় পুলিশ। থানা থেকে মুক্ত হওয়ার পর মাষ্টার মনজুর আলমকে কক্সবাজারে এনে সদর হাসপাতালে ভর্তি করা হয়। এই ঘটনার প্রতিবাদে এমপি বদির গ্রেফতার দাবী করে রবিবার ও সোমবার শহরে বিােভ মিছিল করে জাতীয় পার্টি ও অঙ্গ সংগঠন। টেকনাফের এমপি বদির হাতে আহত  মাষ্টার মনজুর আলম টেকনাফ উপজেলা মাধ্যমিক শিক সমিতির সভাপতি এবং টেকনাফ উপজেলা জাতীয় পার্টির সাধারণ সম্পাদক।